Κανονισμός (ΕΚ) αριθ. 1925/2002 της Επιτροπής

της 28ης Οκτωβρίου 2002

για παρέκκλιση από τον κανονισμό (ΕΚ) αριθ. 2535/2001 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 509/2002 της Επιτροπής(2), και ιδίως το άρθρο 29 παράγραφος 1,

Εκτιμώντας τα ακόλουθα:

(1) Οι αρχές της Λιθουανίας ενημέρωσαν την Επιτροπή για την εισαγωγή συμπληρωματικών κτηνιατρικών ελέγχων που εξασφαλίζουν ότι το γάλα σε σκόνη που προορίζεται για εξαγωγή στην Κοινότητα στο πλαίσιο της δασμολογικής ποσόστωσης 09.4554, όπως προβλέπεται στον κανονισμό (ΕΚ) αριθ. 2766/2000 του Συμβουλίου, της 14ης Δεκεμβρίου 2000, για τη θέσπιση ορισμένων παραχωρήσεων υπό τη μορφή κοινοτικών δασμολογικών ποσοστώσεων για ορισμένα γεωργικά προϊόντα και για την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία για τη Λιθουανία(3), πληροί τους όρους που προβλέπονται στην οδηγία 92/46/EΟΚ του Συμβουλίου, της 16ης Ιουνίου 1992, σχετικά με τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα(4), όπως τροποποιήθηκε τελευταία από την οδηγία 94/71/ΕΚ(5), καθώς και την οδηγία 96/23/ΕΚ του Συμβουλίου, της 29ης Απριλίου 1996, σχετικά με τη λήψη μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντά τους(6). Λόγω των δυσκολιών που συνεπάγονται όλα αυτά για τους εισαγωγείς που διαθέτουν πιστοποιητικά τα οποία έχουν εκδοθεί κατά τους έξι πρώτους μήνες του 2002, η περίοδος ισχύος παρατάθηκε κατά τρεις μήνες, δηλαδή έως τις 30 Σεπτεμβρίου 2002, με τον κανονισμό (ΕΚ) αριθ. 1333/2002 της Επιτροπής(7), για παρέκκλιση από τον κανονισμό (ΕΚ) αριθ. 2535/2001(8), όπως τροποποιήθηκε τελευταία από τον κανονισμό (ΕΚ) αριθ. 1667/2002(9). Δεδομένου ότι οι δυσκολίες αυτές εξακολουθούν να υπάρχουν και επιπλέον, οι κτηνιατρικοί έλεγχοι που διενεργήθηκαν από τις αρχές της Λιθουανίας είχαν ως αποτέλεσμα την προσωρινή αναστολή της δυνατότητας εξαγωγής γαλακτοκομικών προϊόντων για ορισμένους εμπορευόμενους, κρίνεται σκόπιμο να παραταθεί κατ' εξαίρεση η διάρκεια ισχύος των πιστοποιητικών εισαγωγής, έως τις 31 Ιανουαρίου 2003.

(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 16 παράγραφος 3 του κανονισμού (ΕΚ) αριθ. 2535/2001, η διάρκεια ισχύος των πιστοποιητικών εισαγωγής που εκδόθηκαν κατά τους πρώτους έξι μήνες του 2002 για εισαγωγές προϊόντων που καλύπτονται από την ποσόστωση 09.4554 και περιλαμβάνονται στο παράρτημα I.B.9 του εν λόγω κανονισμού, λήγει στις 31 Ιανουαρίου 2003.

Άρθρο 2

Ο παρών κανονισμός αρχίζει να ισχύει μία ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Οκτωβρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 48.

(2) ΕΕ L 79 της 22.3.2002, σ. 15.

(3) ΕΕ L 321 της 19.12.2000, σ. 8.

(4) ΕΕ L 268 της 14.9.1992, σ. 1.

(5) ΕΕ L 368 της 31.12.1994, σ. 33.

(6) ΕΕ L 125 της 23.5.1996, σ. 10.

(7) ΕΕ L 195 της 24.7.2002, σ. 15.

(8) ΕΕ L 341 της 22.12.2001, σ. 29.

(9) ΕΕ L 252 της 20.9.2002, σ. 8.